As jy hier is en Afrikaanse resensies soek is jy welkom om deur my ander Tuesday Booksday posts te soek - hulle is so tussen die Engels ingesprinkel. Jy kan ook op die "Afrikaanse book review" tag kliek. Ek het ook Tags vir van die skrywers
Jaco Jacobs doen dit weer 'n keer! Skryf 'n jeugboek wat net so heerlik lees vir die bedoelde gehoor se ouers. Ek lees gewoonlik 'n jeugboek as my leesverslaafde 11 jarige hom my in die hand stop met 'n "jy gaan van die ene hou". En ek het - sommer baie.
Diva is 'n heerlike boek en werklik sonder gelyke. Ek was mal oor die oorlewingsgids gedeeltes wat vir almal onder ons lekker , soms tong in die kies, raad gee.
Snoeiskêr is maklik een van die grusaamste boeke wat ek nog ooit gelees het. Dit is op die vlak van die Skandinawiese skrywers se boeke waar geen grafiese detail verswyg word nie. Dit net eerstens vir 'n waarskuwing - dit is nie 'n heel eintlik mak Deon Meyer boek nie.
Dit is baie moeilik vir my om die regte woorde te vind vir hierdie boek. Johan neem ons op 'n reis na die koudste en warmste plek op aarde - sodat mens nie lou word nie. Hy ondersoek sy (en ons ) strewe na voluit lewe ten spyte van soveel. Om warm of koud te lewe - met ander woorde voluit, maar tog asseblief nie lou nie - nie sonder oordenking en oorgawe nie. Die boek gaan baie dieper as 'n reisvertelling - dis meer 'n vertelling van die lewe en voluit lewe ten spyte van baie.
Hierdie boek het my ook op 'n reis geneem en weer laat dink oor hoe mens lewe en beleef. Dit is beslis in die "moet lees" kategorie. 10/10